Far Beyond Driven

Far Beyond Driven er det syvende albumet fra heavy metal-bandet Pantera. Albumet ble gitt ut den 22. mars 1994, via East West Records. Det blir av mange sett på som et av de mest ekstreme albumene som noensinne har debutert som nummer 1 i USA.

Albumets originale coverbilde (et bor som peneterer en anus) ble forbudt grunnet sensurlovene, så albumet ble gjenutgitt med det nå legendariske bildet av en hodeskalle som bli penetrert av et bor. Kopier av den originale versjonen med det forbudte coverbildet er nå ganske sjeldne og blir solgt for større pengebeløp på butikker og auksjoner.

Historie 
Far Beyond Driven brakte Panteras musikk til et enda tyngre og mer ekstremt nivå en de tidligere utgivelsene; man fikk en langvarig, sakte groove gjennom hele albumet. En stor grunn til akkurat dette er at Dimebag Darrell nå spiller på en veldig nedstemt gitar, og med en tyngre spillestil.

Anselmos tekster på albumet var mye mer personlige en på tidligere album. Sanger som «Becoming» og «25 Years» kan virke som om de handler om Philip Anselmos tidligere liv.

I heftet som finnes i albumet er alle tekstene skrevet ned, med unntak av coveret av «Planet Caravan». Istedenfor står det en litt defensiv melding i heftet:

This is a Black Sabbath song off of the Paranoid album. So don't freak out on us. We did the song because we wanted to. It has nothing to do with the integrity of our direction. It's a tripped out song. We think you'll dig it. If you don't, don't fucking listen to it. Thanks. On behalf of the rest of Pantera, Phil Anselmo '94.

Dette var det første Pantera-albumet hvor Darrell ble kalt for «Dimebag Darrell», og ikke «Diamond Darrell», selv om han i Vulgar Videos blir referert til som «Dimebag».

Det ble også gitt ut et samlingssett i Australia og New Zealand, i begrenset opplag, som inneholdt to kopier av albumet, med både det originale og det nye coverbildet.

Den japanske utgaven og Driven Downunder Tour '94 Souvenir Collection-utgaven, inneholdt begge et ekstra 13. spor. Sporet, «The Badge», er et cover av Poison Idea.

Det refereres til albumet i Machine Head sin sang, «Aesthetics of Hate», det tredje sporet på albumet The Blackening, som ble utgitt i 2007.

Sporet «Good Friends and a Bottle of Pills» er en referanse til sangen «Good Friends and a Bottle of Wine», som kan bli funnet på Ted Nugent sitt album, Weekend Warriors.

Sporet «The Badge» inneholder sitater fra filmen Taxi Driver, utgitt i 1976.

Mottagelse 

Albumet inneholder en coverversjon av Black Sabbath sin «Planet Caravan», som det avsluttende sporet, som nådde 21.-plass på Billboards Mainstream Rock Tracks, og 26.-plass på UK Singles Chart. Albumets fjerde spor, og første singel, «I'm Broken», nådde 19.-plass på UK Singles Chart.

Rolling Stone (5/19/94, s.103) – 4 Stjerner – «...a kind of aesthetics of thud...the real art smolders in the noise itself...»

Entertainment Weekly (4/1/94, s.54) – Karakter: B+ – «If you're burned out on raging young men spewing aggression atop jackhammering drums and grinding guitars, then pass on Pantera. But if you've still got a yen for that sort of fare, than you can't do much better than this slab of metallic mayhem».

Melody Maker (4/2/94, s.35) – «Like great techno, it's utterly flawless music, free of any error, minimal and animal enough to make a screaming bloody mess of the head».

Sporliste 
Alle spor av Pantera, med mindre annet er notert.

«Strength Beyond Strength» – 3:37
«Becoming» – 3:04
«5 Minutes Alone» – 5:46
«I'm Broken» – 4:23
«Good Friends and a Bottle of Pills» – 2:52
«Hard Lines, Sunken Cheeks» – 6:59
«Slaughtered» – 3:56
«25 Years» – 6:04
«Shedding Skin» – 5:35
«Use My Third Arm» – 4:50
«Throes of Rejection» – 5:00
«Planet Caravan» (Ozzy Osbourne, Tony Iommi, Geezer Butler, Bill Ward) – 4:02
«The Badge» (Poison Idea) (Bonusspor i Japan) – 3:55

Personell 
Pantera – Arrangør, produsent
Terry Date – Produsent, Lydtekniker, miksing
Phil Anselmo – Vokalist
Dimebag Darrell – Gitar
Rex Brown – Bassgitar
Vinnie Paul – Trommer

Listeposisjoner 

Album

Singler

Referanser

Eksterne lenker   
 

Musikkalbum av Pantera
Musikkalbum fra 1994
Musikkalbum fra EastWest Records
Musikkalbum produsert av Terry Date